নিসিন্দা

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 12pt; -moz-│background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">  'নিসিন্দা'



নিসিন্দা

উদ্ভদিরে নাম : নিসিন্দা Nishinda

স্থানীয় নাম : নিসিন্দা, বেগুনিয়া, নিসিন্দে,

ভেষজ নাম : Vitex negundo Linn.

ফ্যামিলিঃ- Verbenaceae.

ব্যবহার্য অংশ : এই গাছটির ফল, মূল, পাতা, গাছের ও  মূলের ছাল (ত্বক্)ও (ক্ষীর )দুধের মত আঠা বা নির্যাস)- সব অংশই ঔষধার্থ ব্যবহার করা হয়ে থাকে ।

রোপনরে সময় : বর্ষাকাল

উত্তোলনরে সময় : বছরের যে কোনো সময় উত্তোলন করা যায়।

আবাদী/অনাবাদী/বনজ : আবাদী, অনাবাদী বনজ সব ধরনের হয়ে থাকে।

চাষরে ধরণ : বীজ ও কলম থেকে গাছ উৎপন্ন হয়

উদ্ভদিরে ধরণ: বৃক্ষ জাতীয় উদ্ভিদ । পরিচিতিঃ- বনৌষধির প্রাচীনগ্রন্থে পুস্পভেদে এই গাছটির দু’টি নামকরণ  করা হয়েছে- শ্বেতপুস্পা (সাদা ফুল) নিসিন্দাকে সিন্দুবার এবং নীলপুস্প নিসিন্দাকে নির্গুন্ডী  বলা হয়।  এর আরও একটি লোকায়তিক  নাম ‘কর্তরী’। তাছাড়া নীল নির্গুন্ডী নামে আর একপ্রকার গাছও আছে, এর ফুলগুলি ঈষৎ নীলবর্ণের হয়।

নিসিন্দার লোকায়তিক ব্যবহার ১। স্মৃতিশক্তি বর্ধনেঃ- ঘিয়ের সঙ্গে নিত্য দু’টি নিসিন্দাপাতা ভেজে খেলে স্মৃতির ধারক হয়। অবশ্য এটাও দেখতে হবে, যে ক্ষেত্র আকস্মিক কোন কারণে শ্লেষ্মাবিকারে মস্তিস্কের স্মৃতিকেন্দ্রটির কাজ ব্যাহত হচ্ছে- সেই ক্ষেত্রেই এটির কার্যকারিতা। ২। মলধারে ক্ষতঃ- শিশু ও বৃদ্ধদের তরল পায়খানা হ’তে হ’ তে মলধারে ক্ষতের উপদ্রব হলে- এর পাতার রস ২/৩দিন লাগালেই সেরে যায়। ৩। ফোঁড়ায়ঃ- তিল তৈলের সঙ্গে এর রস মিশিয়ে পাক করলে (তেলের দ্বিগুণ রস) সেই তেলে ফোঁড়া পাকে, ফাটে ও শুকোয়। ৪। খুসকি ও টাকেঃ- নিসিন্দা পাতার রস পাক করা তৈল ব্যবহারে মাথার খুসকি সারে। এমন-কি অকালের টাকও উপশমিত হয়। ৫। গাঁটের ব্যাথায়ঃ- নিসিন্দার পাচন অব্যর্থ। যদি তাতে জ্বর থাকে, তবে খুব সুন্দর উপকার হয়। ৩/৪ গ্রাম পাতা সিদ্ধ করে ছেকে সেই জলটা খেতে হয়, তবে তার সঙ্গে হাই ব্লাডপ্রেসার থাকলে খাওয়া উচিত নয়। ৬। পেটে বায়জন্য শুল ব্যাথায়ঃ- নিসিন্দার চুর্ণ (পরিমাণ মত) ২/৩ রতি গরম জল দিয়ে খেলে অনেক ক্ষেত্রে তক্ষুনি ব্যথা কমে যায়, কিছুদিন খেলে আর বায়ুর শুল থাকে না। ৭। মেদবৃদ্ধিতেঃ- স্থুল দেহ অর্থাৎ পেটমোটা লোক কিছুদিন নিসিন্দাপাতার গুড়ো খেলে (জল সহ) ভুড়ি কমে। মাত্রা আধ গ্রাম পর্যন্ত। ৮। গৃধ্রসীবাতে (Sciatica) : নিসিন্দার চূর্ণ  আধা গ্রাম বা ২/৩ রতি গরম জল সহ খেলে খুব ভাল কাজ করে। এ ক্ষেত্রে শিউলিফুলের পাতা ৮/১০টি সিদ্ধ করে সেই জল খেতে হবে ।

৯। শিরোগত শ্লেম্মায়ঃ- ১ চা-চামচ মাত্রায় দিনে ৩ বার (পাতা বা ছালের রস খেলে শ্লেম্মাটা বমন হয়ে বেরিয়ে যায়। অবশ্য সব ক্ষেত্রে বমন করানো উচিত নয়। এসব ক্ষেত্রে চিকিৎসকের পরামর্শ প্রয়োজন এবং মাত্রা বিচারও অবশ্য কর্তব্য। ১০। কুচো ক্রিমিতেঃ- নিসিন্দা চূর্ণ সিকিগ্রাম মাত্রায় খেলে ক্রিমির উপদ্রব উপশমিত হয়। (এটি পূর্ণ বয়স্কের মাত্রা) ১১। শ্বেতপ্রদর জন্য যোনিক্ষতেঃ- নিসিন্দার কাথ দিয়ে সেচন করলে ২/৪ দিনেই ক্ষত সারে। ১২। অগ্নিমান্দ্যে :- নিসিন্দার চূর্ণ ভাতের সঙ্গে খেলে (আন্দাজ সিকি গ্রাম) কিংঙবা নিম-বেগুনের মত বেগুন দিয়ে ঐ পাতা খেলে ক্ষুধা বাড়ে। ১৩। কুষ্ঠের যন্ত্রনায় :- প্রথম প্রথম কুষ্ঠের যন্ত্রনায় নিসিন্দার কাথ সেচন, নিসিন্দার প্রলেপ, নিসিন্দার কাথ খুব ভাল কাজ করে। সেরে যায়, তবে এক্ষেত্রে দুধ- ভাত পথ্য করতে হয়। ১৪। চুলকানিতেঃ- নিসিন্দার তৈল ব্যবহার করলে চুলকানি সেরে যায়। (তিল তেলের সঙ্গে নিসিন্দার রসের পাক) ১৫। অরুচিতেঃ- নালতে পাতার মত নিসিন্দার পাতার সুক্তো (ঘিয়ে ভেজে) খেলে (একটি বোঁটায় ৩/৪টি পাতা থাকে, সেই রকম একটি বা দুটি পাতা) পুরানো অরুচি সারে। নিসিন্দার ফুলও ঐভাবে খেলে অরুচি সারে। ১৬। হাঁপানিতেঃ- নিসিন্দাগাছের ছালের কাথ চায়ের মত খেলে হাঁপ কমে যায়। ছাল সিকি তোলা (৩ গ্রাম) থেকে আধ তোলা (৬ গ্রাম) মাত্রার বেশী না হয়। ১৭। ঘুংড়ি কাসিতেঃ- নিসিন্দাপাতা ও তার গাছের ছালের কাথে তা সেরে যায়। বয়সানুপাতে মাত্রা ঠিক করতে হয়। জনহিতার্থে কোথায় কোন পরিবেশে কি ভাবে ব্যবহার করা যায় ১। যখন ন্যাপথলিন এ দেশে জম্মেনি, কালজিরেও আসেনি (আদিম জন্মস'অন দক্ষিন ইউরোপে), তখন দামী জামা-কাপড় ও বই পোকার হাত থেকে বাঁচানোর জন্যে নিসিন্দের শুকনো পাতা বস্ত্রে দিয়ে রাখা হত। এই পাতার বৈশিষ্ট্য হচ্ছে- কাপড় জড়িয়ে যায় না বা কোন দাগ লাগে না। ২। গ্রামাঞ্চলে সংগৃহীত ডাল-কলাইয়ের উপর শুকনো পাতা দিয়ে রাখা হয়, তাহলে  পোকা জন্মে না এবং বাইরে থেকেও আসে না। ৩। মশা তাড়াতে এর জুড়ি নাই-প্রত্যহ সন্ধ্যাবেলা ধুনোর সঙ্গে দুটো শুকনো পাতা ছড়িয়ে ধোয়াঁ দিলে মশা নিবারণ হয়। এই পাতার গুড়ো মিশিয়ে ধুপ তৈরী করা যায়। ৪। স্তন্যবৃদ্ধিজনিত শিশুদের পেটের দোষে এই পাতা সিদ্ধ জল অল্প গরম অবস্থায় মায়ের গায়ে রোজাকে ঢালতে হয়। এই দ্রব্যটির গুন স্তনশুদ্ধির সহায়ক। ৫। সুতিকা রোগেঃ- এই পাতা সিদ্ধ জলে স্মান করলে ভাল হয় । তাছাড়া নিম-নিসিন্দার পাতা সিদ্ধ জলে যেকোন প্রকার ঘা (ক্ষত) ধোয়ালে তাড়াতাড়ি বিষদোষ কেটে যায়। এটি এন্টিসেপ্টিকের মত কাজ করে। ৬। গলরোগেঃ- ফেরিন্ জাইটিস্ (Pharyngitis) টনসিলাইটিস  (Tonsilitis)  যার আয়ুর্বেদোক্ত নাম কন্ঠশালুক, প্রভৃতি রোগে ও দাঁতের মাড়ির ফুলায় এই পাতা সিদ্ধ জলে অল্প গরম অবস্থায় ২/৪ গ্রেণ ফিটকিরির গুড়ো মিশিয়ে ৫/৭ মিনিট মুখে রাখলে (যাকে আয়ুর্বেদের ভাষায় কবল ধারন বলে) বা গারগেল (Gurgle) করলে উপশম নিশ্চয়ই পাবেন। ৭। দেহের কোন জায়গায় অর্বুদাকার (আব)(Tumour) হচ্ছে দেখলে এই পাতা বেটে গরম করে একদিন অন্তর বা প্রত্যহ লাগালে কিছুদিনের মধ্যেই অদৃশ্য হয়ে যাবে। এভিন্ন মাংসগত বাতে রজন্য পেশী-বিকৃতিতে শরীরের স্থানে স্থানে  মাংস পিন্ডাকার হতে দেখা যায়, সেরুপ ক্ষেত্রে এই পাতা বেটে গরম করে গায়ে মাখলে কমে যায়। তাছাড়া বাতে বা কোন গ্রন্থি (Gland)  ফুলাতে অনুরুপভাবে প্রলেপ দিলে একদিনেই ফুলা ও ব্যথার কিছু উপশম হবে। ৮। কানে পুঁজেঃ- পাতার রস বা পাতা বাটা দিয়ে তৈল পাক করে সেই তৈল ২/১ ফোঁটা করে কানে দিলে সপ্তাহ মধ্যে পুঁজ পড়া বন্ধ হয়ে যায়, এভিন্ন সর্বপ্রকার ক্ষতে এটি ব্যবহার করা যায়। ৯। জ্বর বা বাতের ঔষধের অনুপানে পাতার রস সর্বদা ব্যবহার হয়ে থাকে। ১০। জিভে বা মুখে ঘা (ক্ষত)- কিছুতেই সারে না এই পাতার রস দিয়ে পাক করা ঘি দিনে-রাতে দুইবার লাগালে উপকার হয়। এমন-কি যেকোন দূষিত ক্ষতে বিশেষ উপকারী। ১১। শয্যামূত্রেঃ- দীর্ঘদিন পর্যন- অনেক ছেলেমেয়েকে নিয়ে মায়েদের ভুগতে হয়, এ ক্ষেত্রে এই পাতার গুড়ো ২ গ্রেণ মাত্রায় (৬/৭ বৎসর বয়স হলে) বিকালে জলসহ খাওয়ালে ৪/৫ দিনের মধ্যে এ জ্বালা থেকে মায়েরা রেহাই পাবেন। যদি ৭ দিন ব্যবহারে না কমে, তবে সকালে- বিকালে ২ বার খাওয়াবেন। এটি ব্যবহারের সব থেকে সুবিধে হচ্ছে যে- কোন প্রতিক্রিয়া (Reaction) নেই। ১২। বৃদ্ধবয়সে যাঁদের রাত্রে প্রস্রাবের পরিমাণ বা বারে বেশী হয়, তাঁরা ২/৩ রতি মাত্রায় পাতার গুঁড়ো জলসহ বিকালের দিকে একবার খেলে কয়েকদিনেই উপকার পাবেন। প্রয়োজনবোধে ২ বারও খেতে পারেন । ১৩। বাতের দোষেঃ- শরীরে ব্যথা ও যন্ত্রনায় যাঁরা মাঝে মাঝে কষ্ট পান, পূর্ব লিখিত মাত্রায় একটু বেশীদিন ব্যবহার করে দেখুন কি অপূর্ব ফল পাওয়া যায়। ১৪। মাথার যন্ত্রনা ও সর্দিজনিত কারনে যাঁদের প্রায়ই নাক বন্ধ হয়ে যায় অথবা সান্নিপাতিক দোষে গাল, গলা ও কর্ণমুলের ব্যথায় কষ্ট পান, তাঁরা এই পাতা শুকিয়ে বালিশের মত করে মাথায় দেবেন। ১৫। শয্যাক্ষতে (Bedsore)- শুকনো নিসিন্দা পাতার মিহি গুড়ো ক্ষতে ছড়িয়ে দিলে শীঘ্র শুকিয়ে যায়। নিসিন্দা পাতার রসে পাক করা তেল দিনে একবার করে লাগালে আরও ভাল উপকার   পাওয়া যায়।

সুত্রঃ-

চিরঞ্জীব বনৌষধী

আয়ুর্বেদাচার্য শিবকালী ভট্টাচার্য

মাহমুদুল হক ফয়েজ

মুঠোফোনঃ ০১৭১১২২৩৩৯৯

e-mail:- mhfoez@gmail.com

--Foez 12:11, 4 June 2013 (UTC)